Dobogós lett az esztergomi Orbán család az éjszakai úszóversenyen
Főoldal/Online hírfolyam/Dobogós lett az esztergomi Orbán család az éjszakai úszóversenyen
2019. márc. 04. / 11:59
Anya és lánya együtt állhattak fel a dobogóra.
Orbánné Kerekes Katalin és Orbán Sára képviselte városunkakat a Sri Chinmoy Alapítvány 20 kilométeres éjszakai úszóversenyén- írja a Hídlap.
Az Esztergomi Triatlon Klub versenyzői remekeltek: Sára az egyéni mezőnyben 6 óra 13 perc 22 másodperccel másodikként, édesanyja pedig 6 óra 46 perc 18 másodperces idővel harmadikként ért célba.
Március első hétvégéjén a szentendrei V8 Uszoda és Szabadidőközpontban rendezte meg a Sri Chinmoy Alapítvány a 20 kilométeres éjszakai úszóversenyét. A népes mezőnyben az Esztergomi Triatlon Klubot Orbán Sára, valamint Orbánné Kerekes Katalin képviselte.
Az esztergomi versenyzők az egyéni mezőnyben szerepelve diadalmaskodtak. Orbán Sára három óra elteltével 10,2 kilométernél, míg édesanyja 9,4 kilométernél tartott. Kitartóan küzdötték végig a hátralévő hosszokat: Sára végül 6 óra 13 perc 22 másodperces idővel második helyen ért célba, édesanyja, Orbánné Kerekes Katalin pedig 6 óra 46 perc 18 másodperc alatt teljesítette a távot és ezzel bronzérmes lett.